Yn Tarroo (co-hollys rollageagh)

She nane jeh co-hollyssyn rollageagh er cassyn ny greiney eh yn Tarroo (ny Taurus 'syn ennym Ladjynagh echey). Nane jeh ny co-hollyssyn rollageagh ta shassoo magh ny smoo 'sy speyr oie gheuree, t'eh soit 'sy lieh-sfeyr niauoilagh hwoaie.  T'eh coontit mastey ny co-hollyssyn rollageagh shinney, as t'eh cha shenn as yn Eash Ooha Leah er y chooid sloo tra ren eh cowraghey soiaghey ny Greiney car laa lieh yn arree. Chur y scansh da'n eaillere eirinagh echey dy mooar rish jallooyn terriu eigsoylagh ayns feayn-skeealleydaghtyn Sumeragh, Akkadagh, Assyriagh, Babylonnagh, Egyptagh, Greagagh, as Raueagh shenndeeagh. She 20px (♉︎) y cowrey astroaylleeagh tradishoonagh echey, ta soilshaghey kione terriu.

Shymmey red t'ayn ta feer anaasagh da rollageyderyn. Ta'n co-hollys rollageagh goaill stiagh piyr jeh ny çhaglymyn foshlit by niessey da'n Dowan, y Trilleen as Hyades, ta ry-akin da'n tooill. She Aldebaran, foawr jiarg, y rollage s'gilley ayn as eh 0.85 er mooadys baghtal. 'Syn ayrn hiar hwoaie jeh'n Tarroo, foddee shiu çheet er Messier 1, ta ny share er enney myr Neeal y Phartan, remlad yl-nova ta cummal Pulsar y Phartan. Ta fer jeh ny h-ardjyn s'niessey ta croo rollageyn, ard-hroggalys yn Tarroo as yn Ainagh, çheet stiagh ayns ayrn hwoaie yn cho-hollys rollageagh. Chammah's shen, ta T Tauri, rollage chaghlaaee, coontit myr frauehoylley jeh rang rollageyn roie-ard-straihagh.

Imraaghyn

Kianglaghyn magh

 The Deep Photographic Guide to the Constellations: Taurus 
 Art lesh y BBC er foddid y Terriu as eh soilshit ayns Lascaux 
 Star Tales – Taurus 
 Y Tarroo so-chriggaragh


Ronney:Co-hollyssyn rollageagh
Ronney:Co-hollyssyn rollageagh meanchiarkylagh
Ronney:Co-hollyssyn rollageagh rere Ptolemy
Ronney:Laa lieh yn arree
Ronney:Yn ollagh 'sy chultoor
Ronney:Terriu